Yoriko Angeline

Yoriko Angelina Agus Pebrianto (lahèr tangghâl 23 Agustus 2002) èngghi palakon, penyanyè, moḍèl sareng prèsènter ḍâri bhângsa Inḍonèsia. Salèrana èkennal sareng orèng bânynya' karana alakon dhâddhi Wati è filem Dilan.Anjani Nur Permatasari. "9 Film Romansa Dibintangi Yoriko Angeline, Ada Dilan 1990" . IDN Times. 2024-10-07. Aksès 2026-01-15. Muhammad Fahrur Safi'i. "7 Pesona Yoriko Angeline, Personel Teenebelle yang Main Film Dilan" . Liputan 6. 2020-02-07. Aksès 2026-01-15. Aditia Saputra. "Setelah Dilan 1990, Yoriko Angeline Jadi Anak Pulau" . Liputan 6. 2018-04-04. Aksès 2026-01-15. 

 Kaoḍi'ân awwâlna 
Yoriko lahèr kalabân asma Yoriko Angelina Agus Pebrianto sè lahèr tangghâl 23 Agustus 2002 è Banjarmasin, Kalimantan Lao'. Salèrana tamaso' ana' tong-sèttongna ḍâri oreng seppona sè asmana Agus Pebrianto sareng Devi Krityaningtyas.

Yorika ngaollè bèasiswa sajjhek kellas ennem SD sampè' lulus SMA è Sakola'an Internasional Global Sevilla, sè pas dhâddi sabâb salèrana ngallè kennnengngan ḍâri Banjarmasin ka Jakarta. Salama asakola, salèrana ngaollè nilai rata-rata 90 tor ngaollè ranking tello bessar. Yoriko pas alanjutaghi pamolangna sè lebbi tèngghi kalabân ngaollè bèasiswa è STIE Jakarta International College kaangghuy ngaollè gellar sarjana manajemèn. Salerana akulia è Jakarta selama tello taon. Saamponna ka'rowa, salèrana alanjutaghi kuliana è Universitas Westorn Michigan selama sataon.

 Karèr 

 2013-2017: Teenebelle sareng awwâlna è ḍâlem akting 
Yoriko Angeline ngawwâlè akarèr è ḍunia hiburân sajjhek taon 2013 kalabân dhâddhi moḍèl iklan sareng noro' casting kaangghuy dhâddhi palakon. Asmana molaè èkennal nalèkana èpèlè dhâddhi angghuta palèng ngoḍâ (aomor 12 taon) ḍâlem grup vokal binè' èngghi panèka Teenebelle è taon 2014.Feby Ferdian. "Yuk, Kenalan dengan 9 Personel TeeneBelle". Liputan 6. 2015-08-20. Aksès 2026-01-15. Salèrana ngawwâlè laghuna sè lu-ghâllu asareng Teenebelle kalabân juḍul "Terros Amèsem" sarta album sè kènè' kalabân juḍul Happy Friends.

 Sombher